CELEX: 62007TO0257(01)
Language: hu
Date: 2008-10-30
Title: Az Elsőfokú Bíróság elnökének 2008. október 30-i végzése. # Francia Köztársaság kontra az Európai Közösségek Bizottsága. # Ideiglenes intézkedés - Állat-egészségügy - 999/2001/EK rendelet - Egyes fertőző szivacsos agyvelőbántalmak felszámolása - 746/2008/EK rendelet - Végrehajtás felfüggesztése iránti kérelem - "Fumus boni iuris"- Sürgősség - Az érdekek mérlegelése. # T-257/07 R II. sz. ügy

Az Elsőfokú Bíróság elnökének 2008. október 30‑i végzése – Franciaország kontra Bizottság
      (T‑257/07. R. II. sz. ügy)
      „Ideiglenes intézkedés – Állat‑egészségügy – 999/2001/EK rendelet – Egyes fertőző szivacsos agyvelőbántalmak felszámolása – 746/2008/EK rendelet – Végrehajtás felfüggesztése iránti kérelem – „Fumus boni iuris”– Sürgősség – Az érdekek mérlegelése”
      Ideiglenes intézkedés iránti kérelem – A végrehajtás felfüggesztése – Az elrendelés feltételei – „Fumus boni iuris” – Sürgősség – Az ügyben szereplő érdekek összességének mérlegelése – Az egyes fertőző szivacsos agyvelőbántalmak megelőzéséről, az ellenük való védekezésről és a felszámolásukról szóló rendelet
         végrehajtásának felfüggesztése – Megengedhetőség (EK 242. cikk; az Elsőfokú Bíróság eljárási szabályzata, 104. cikk, 2. §; 746/2008 bizottsági rendelet) (vö. 120.,
         124–126. pont)
      
      Tárgy
      
         
               Az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok
                  megállapításáról szóló 999/2001/EK európai parlamenti és tanácsi rendelet VII. mellékletének módosításáról szóló, 2008. június
                  17‑i 746/2008/EK bizottsági rendelet (HL L 202., 11. o.) végrehajtásának felfüggesztése iránti kérelem, amennyiben ezen VII. melléklet
                  A. fejezetébe beiktatja a 2.3. pont b) alpontjának iii. alpontját, a 2.3. pont d) alpontját és a 4. pontot.
               
            Rendelkező rész
      1)         Az Elsőfokú Bíróság elnöke az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra
         vonatkozó szabályok megállapításáról szóló 999/2001/EK európai parlamenti és tanácsi rendelet VII. mellékletének módosításáról
         szóló, 2008. június 17‑i 746/2008/EK bizottsági rendelet végrehajtását az érdemi ítélet meghozataláig felfüggeszti annyiban,
         amennyiben az a 2001. május 22‑i 999/2001/EK rendelet VII. melléklete A. fejezetébe beiktatja a 2.3. pont b) alpontjának iii. alpontját,
         a 2.3. pont d) alpontját és a 4. pontot.
      
      2)         Az Elsőfokú Bíróság elnöke a költségekről jelenleg nem határoz.